OpenLLM-France/wikimedia huggingface dataset:
# Borås

Borås (bʊˈroːs ahoskatua) Suedia hegoaldeko hiria da, Västra Götaland probintziako bigarren handiena Göteborgen atzetik. 2016ko erroldaren arabera Borås udalerriak 108.741 biztanle ditu, hauetatik 66.273 herrigunean bertan.

## Historia

XIII mendekoa da Boråsko eraikin zaharrena, Caroli eliza. Herriko armarriak ardiei ilea mozteko bi guraize ageri ditu, izan ere historikoki erremintarien herria izan baita.
Gustavo II.a Adolfo erregeak 1621 urtean eman zizkion herri eskubideak. Helburua kaleko saltzaileei beren produktuak saltzeko merkatu bat ematea izan zen. Berehala hazi zen Borås eta mende bat pasa orduko 2.000 biztanleko herria bihurtu zen.
Historian hainbat sute izan ditu, aipagarrienak 1681, 1727, 1822 eta 1827 urtetakoak. Aipaturiko Caroli elizak zutik iraun zuen aldi guztietan.
1977an Boråsko Unibertsitatea sortu zen eta gaur egun 13.000 ikasle hartzen ditu.

## Klima

Datu klimatikoak (Borås (2002-2015; precipitation 1961-1990; extremes since 1901)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 10.0 | 12.4 | 20.0 | 27.5 | 30.0 | 33.1 | 36.0 | 33.0 | 28.0 | 22.5 | 13.6 | 11.2 | 36.0 |
| Batez besteko tenperatura maximoa (°C) | 0.8 | 1.3 | 5.5 | 11.9 | 16.3 | 18.1 | 22.1 | 20.8 | 16.8 | 10.5 | 6.0 | 2.6 | 11.0 |
| Batez besteko tenperatura (ºC) | -1.6 | -1.5 | 1.3 | 6.6 | 11.1 | 13.7 | 17.2 | 16.3 | 12.5 | 7.3 | 3.8 | 0.3 | 7.2 |
| Batez besteko tenperatura minimoa (°C) | -4.0 | -4.3 | -2.8 | 1.4 | 5.9 | 9.2 | 12.4 | 11.8 | 8.3 | 4.1 | 1.6 | -2.0 | 3.4 |
| Erregistraturiko tenperatura minimoa (°C) | -29.0 | -34.1 | -26.0 | -17.0 | -6.5 | -3.0 | 0.0 | -0.5 | -5.0 | -14.0 | -18.5 | -25.5 | -34.1 |
| Pilatutako prezipitazioa (mm) | 86.2 | 54.6 | 63.8 | 54.9 | 58.1 | 73.9 | 83.9 | 83.2 | 100.4 | 105.0 | 116.3 | 95.2 | 975.4 |
| Iturria (1): SMHI ||||||||||||||
| Iturria (2): SMHI Monthly Data 2002-2014 ||||||||||||||

## Kirolak

Hiriko kirol talde nagusia IF Elfsborg futbol taldea da. Suediako sei liga eta hiru kopa irabazi ditu, eta UEFA Intertoto Kopa bi ere baditu lortuak.

## Ondasun nabarmenak

* Krokshall enparantzatik alde zaharraren ikuspegia.
* Caroli eliza.
* Boråsko tren geltokia.
* Borås Djurpark.
* Uraren dorrea.

## Erreferentziak

* ↑ Precipitation averages 1961-1990. .
* ↑ (Suedieraz) Monthly & Yearly Data. SMHI 2016-3-18.

## Kanpo estekak

* Datuak: Q26040
* Multimedia: Borås / Q26040
# Burdinazko Ateak

Burdinazko Ateak (serbieraz: Ђердап, Đerdap, d͡ʑě̞rdaːp ahoskatua; errumanieraz: Porţile de Fier, ˈport͡sile de ˈfjer ahoskatua; hungarieraz: Vaskapu; eslovakieraz: Železné vráta; turkieraz: Demirkapı; alemanez: Eisernes Tor; bulgarieraz: Железни врата, Železni vrata) Danubioko arroila da, Errumania eta Serbia arteko muga osatzen duena. Ibilbidea guztira 134 kilometro izan arren, askotan azken zatia izendatzeko, Orşovatik haraindikoa, erabiltzen dute izena.

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q207376
* Multimedia: Iron Gate (Danube) / Q207376
# Burdinazko Hesia (argipena)

Burdinazko Hesia terminoak zenbait artikulutara zuzen gaitzake:
* Altzairuzko oihala, Gerra Hotzean ekialdeko Europa komunista eta mendebalde kapitalista banatzen zituena.
* Bilboko Burdin Hesia, Espainiako Gerra Zibileko defentsa egitura bat.
# Burdin zubia (Donostia)

Burdin zubia Gipuzkoako Donostia hiriburuko zubi bat izan zen. Urumea ibaia zeharkatzen zuen. 1864. urtean eraiki zen, aldiz 2008-2010 artean eraitsia izan ondoren, 2010an Errealaren zubiak ordeztu zuen.

## Historia

1864. urtean eraiki zen, eta urte hori eta 1932. urte artean hiri honek kanpoaldearekin zuen loturagune garrantzitsuenetako bat izan zen. 1930eko hamarkadan bertatik igarotzen ziren ibilgailu eta garraioen pisua ezin jasan zuela ikusirik, trenbidea ustiatzen zuen enpresak bere aldamenean trenak igarotzeko pasabide bat eraiki zuen. 2008. urtean ibilgailuek bertatik iragatea behin betiko galarazi zen, oinezkoek bakarrik igaro zezaketelarik.
Garai hartan, burdinazko zubi hura ordezkatuko zuen zubi berri bat eraikitzeko lanei ekin zieten. 2010eko uztailaren 24tik aurrera Errealaren zubia edo seigarren zubiak ordezkatzen du. Burdinazko zubi zaharraren zati bat Loiolako Erriberak auzoan pasabide gisa berrerabili zen.

## Ikus, gainera

* Norteko burdinbidea
* Burdinazko zubia (Baiona)

## Kanpo estekak

* Datuak: Q12255532
# Burdina forjatu

Burdin forjatua (edo burdin gozoa) oso beroa denean ("gori-gori") forjatu eta mailukatu ahal izateko propietatea duen burdinazko materiala da eta azkar hoztean gogortzen dena. Urtu 1500 °C baino tenperatura handiagoan, ez da oso zaila eta forjatuz solda daiteke.

## Aplikazioak

XIX. mendeko industria prozesuei esker, burdin forjatu kantitate handietan ekoiztea ahalbidetu zuten, material hori arkitektura eta ingeniaritza egitura handiak eraikitzeko erabili ahal izateko.
Soldadura bidez burdin forjatuzko elementuen junturak egiteko zailtasunak material honen erabilera eraikuntzako apaingarri edo bigarren mailako erabileretara utzi du, hala nola barandak eta bestelako piezak.

## Kanpo estekak

* Datuak: Q860451
* Multimedia: Wrought iron / Q860451
# Burdina gori

Burdina goria abereak, zura, edo larrua markatzeko tresna da. Sinbolo edo hizki zehatz baten irudia muturrean duen burdina sutan gorituz gero, eta hura ezarri larru edo azalera jakin batean, marka iraunkor ezabaezin bat uzten du.
Abereen kasuan, jabetza zehazteko metodoa da, abeltzain bakoitzak, jabe bakoitzak, bere marka berezkoa ezarri ohi duenez burdina goriarekin.
Gizakiei ere aplikatu izan zaie esklabotzan.

## Oharrak

* ↑ Tradizioan burdina gori forma ez ezik burdin gori forma ere erabili den arren, egungo euskara batuan burdina izenak ez du bukaerako -a galtzen adjektiboen ezkerrean doanean. Hartara, euskara baturako arau-emailea den Euskaltzaindiaren Hiztegian, «Burdina goriz erre» ageri da, burdina izenaren erabileraren adibideen artean.

## Erreferentziak

* ↑ «burdina» Orotariko Euskal Hiztegia (Noiz kontsultatua: 2020-06-24).
* ↑ «burdina» Euskaltzaindiaren Hiztegia (Noiz kontsultatua: 2020-06-24).

## Kanpo estekak

* Datuak: Q3350003
* Multimedia: Branding irons / Q3350003
# Burdinazko Guardia

Burdinazko Guardia (errumanieraz: Garda de Fier) mugimendu armatu faxista iraultzailea eta alderdi politikoa izan zen. 1927an Corneliu Zelea Codreanuk sortu zuen, Mikel Goiaingeruaren Legio gisa (Legiunea Arhanghelul Mihail) edo Mugimendu Legionario gisa (Mișcarea Legionară). Sakonki antidemokratikoa, antikapitalista, antikomunista eta antisemita zen. Garai hartako eskuineko Europako beste mugimendu batzuetatik desberdina zen, oinarri espirituala zela eta, Burdinazko Guardia erabat sartuta baitzegoen Errumaniako Eliza Ortodoxoaren mistizismo kristauan.
1930eko martxoan, Codreanuk Burdinazko Guardia Legioaren adar paramilitar gisa eratu zuen, eta 1935ean "Totul pentru Țară" izenera aldatu zuen alderdia, hitzez hitz: "Guztia Aberriarengatik". Bigarren Mundu Gerraren lehen zatian boterera iritsi zen. Kideei legionario deitu zieten, edo, mugimendutik kanpo, "alkandora berde", batez ere erabiltzen zituzten uniforme berdeengatik.
Ion Antonescu mariskala 1940ko irailean boterera iritsi zenean, Burdinazko Guardia gobernuan sartu zuen, Estatu Legionario Nazionala sortuz. 1941eko urtarrilean, legionarioen matxinadaren ondoren, Antonescuk armada erabili zuen mugimendua zapaltzeko, erakundea suntsituz; Horia Sima komandanteak, beste lider batzuekin batera, Alemaniara ihes egin zuen.

## Erreferentziak

* ↑ Payne, Stanley G.. (1995). A history of fascism, 1914 - 1945. Univ. of Wisconsin Press ISBN 978-0-299-14870-6. (Noiz kontsultatua: 2023-10-13).
* ↑ Lee, Stephen J.. (2006). European dictatorships, 1918 - 1945. (2. ed. repr. argitaraldia) Routledge ISBN 978-0-415-23046-9. (Noiz kontsultatua: 2023-10-13).
* ↑ (Ingelesez) Haynes, Rebecca. (2008-12). «WORK CAMPS, COMMERCE, AND THE EDUCATION OF THE ‘NEW MAN’ IN THE ROMANIAN LEGIONARY MOVEMENT» The Historical Journal 51 (4): 943–967. doi:10.1017/S0018246X08007140. ISSN 1469-5103. (Noiz kontsultatua: 2023-10-13).
* ↑ (Ingelesez) «The Fascist Faith of the Legion» Routledge & CRC Press (Noiz kontsultatua: 2023-10-13).
* ↑ Waldeck, Rosie G.. (2013). Athene Palace: Hitler's "New Order" comes to Rumania. Univ. of Chicago Press ISBN 978-0-226-08647-7. (Noiz kontsultatua: 2023-10-13).
* ↑ (Ingelesez) Clark, Roland. (2015-11-16). «Holy Legionary Youth: Fascist Activism in Interwar Romania» Holy Legionary Youth (Cornell University Press) doi:10.7591/9780801456343. ISBN 978-0-8014-5634-3. (Noiz kontsultatua: 2023-10-13).

## Kanpo estekak

* Datuak: Q153448
* Multimedia: Iron Guard / Q153448
# Cabañasko geltokia

Cabañas Galiziako Coruñako probintziako tren geltoki bat da, Cabanas udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Leon — Coruña

## Zerbitzuak

Renfe Operadora
 Zerbitzua  Hasiera  Ibilbidea  Amaiera ⁠
5CoruñaElviña–Unibertsitatea • O Burgo–Santiago • Cambre • Cecebre • Betanzos–Infesta • Betanzos–Cidade • Miño • Perbes • Pontedeume • Cabañas • Barallobre • Perlío • NedaFerrol :

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q7812984
# Cabañerosko parke nazionala

Cabañerosko parke nazionala (gaztelaniaz: Parque Nacional de Cabañeros) Espainiako Ciudad Realgo probintzian (Gaztela-Mantxa) dagoen parke nazionala da, 1995ean hala izendatua. 40.000 hektareako eremua hartzen du, eta Cabañeros da Iberiar penintsula barruko baso mediterraneoaren ekosistemaren ordezkaririk onena. Ciudad Realeko ipar-mendebaldean dago, Toledoko Mendien hegoaldean eta Estena eta Bullaque ibaiek zeharkatzen dute. Bi erliebe mota ditu: raña, material detritikoz estalitako lautada, Tanzaniako parke nazionaleko paisaiarekin duen antzekotasunagatik eta animalietan duen aberastasunagatik “Espainiako Serengeti” esaten zaiona, eta bestetik, mendiak: Chorrito, de la Celada eta del Gavilán mendilerroak. Artea, artelatza eta erkametza dira bertako zuhaitzak, baina ibar hezeetan eta ibai inguruetan urkia, haltza eta sahatsa ere aurki daitezke. Estrepa, txilarra, izpilikua, gurbitza, iratzea, eta ezin konta ahala zuhaixkak, belarrak eta loreek osatzen dute bertako flora aberatsa. Oreina da rañako animalia nagusia (ehizatu egin behar da, gehiegi ugalduz gero lurra agortuko bailuke), baina basurdea, orkatza, katamotza, iberiar mangosta eta igaraba ere ugariak dira, eta baita suge, sugegorri, musker, apoarmatu eta arrainak ere. Hegaztiak dira, hala ere, Cabañerosko faunaren aberastasun nagusia; zikoina beltzak eta zuriak, Sai motzak, eguzki arranoak, arrano beltzak, arrano sugezaleak, arrano txikiak, basoiloak, basoilo txikiak, mirotz urdinak, zozoak, hontzak eta mozoloak ez dute Europa osoan, ez aniztasunez eta ez kopuruz, parerik. 1981ean ekologisten eta herritarren ekintzek eragotzi egin zuten Cabañeros aire armadaren tiro-eremu bihur zedin.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013-3-25 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Webgune ofiziala
* Datuak: Q117583
* Multimedia: Parque nacional de Cabañeros / Q117583
# Cabeceira Grande

Cabeceira Grande Brasilgo udalerri bat da, Minas Gerais estatuan kokatua. 6.627 biztanle ditu 1.031,409 km²ko eremuan.

## Ikus, gainera

* Minas Gerais

## Kanpo estekak

* Datuak: Q1756530
* Multimedia: Cabeceira Grande / Q1756530
# Cabañas de Yepes

Cabañas de Yepes Toledoko udalerria da, Mesa de Ocaña eskualdean dagoena.
2009ko urtarrilaren 1eko erroldaren arabera 290 biztanle zituen.

## Ikus, gainera

* Toledoko udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q1632897
* Multimedia: Cabañas de Yepes / Q1632897
# Cabañes de Esgueva

Cabañes de Esgueva Espainiako Burgosko probintziako Ribera del Duero eskualdean dagoen udalerria da. 2008ko datuen arabera 214 biztanle zituen 26,57 km²-ko azaleran.

## Demografia

Bilakaera demografikoa :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2010 |
| 781 | 870 | 906 | 461 | 516 | 556 | 584 | 415 | 390 | 316 | 249 | 215 |

## Ikus, gainera

* Esguevako erromanikoa
* Burgosko udalerrien zerrenda

## Kanpo estekak

* Datuak: Q1633997
* Multimedia: Cabañes de Esgueva / Q1633997
# Cabañes de Oteo

Cabañes de Oteo edo Cabañes Lausa Haraneko herri hustua da, Burgosko probintzian.

## Erreferentziak

* ↑ Rubio Marcos, Elías. (2000). Burgos. Los pueblos del Silencio. Burgos ISBN 8492387807..

## Kanpo estekak

* Datuak: Q42938712
# Cabañas del Castillo

Cabañas del Castillo Cáceresko probintziako udalerria da. Cácerestik 110 kilometrora dago. 2008ko erroldaren arabera 435 biztanle zituen 105,27 km²-ko azaleran.

## Ikus, gainera

* Cáceresko udalerrien zerrenda

## Kanpo estekak

* Datuak: Q1643637
* Multimedia: Cabañas del Castillo / Q1643637
# Cabañas de la Sagra

Cabañas de la Sagra Toledoko udalerria da, La Sagra eskualdean dagoena.
2009ko urtarrilaren 1eko erroldaren arabera 1.922 biztanle zituen.

## Ikus, gainera

* Toledoko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1628856
* Multimedia: Cabañas de la Sagra / Q1628856
# Cabeceiras

Cabeceiras Brasilgo udalerri bat da, Goiás estatuan kokatua. 7.560 biztanle ditu 1.126,912 km²ko eremuan.

## Ikus, gainera

* Goiás

## Kanpo estekak

* Datuak: Q988807
* Multimedia: Cabeceiras / Q988807
# Béon (Ain)

Béon (Ain) Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q210939
* Multimedia: Béon (Ain) / Q210939
# Bénéjacq

Bénéjacq Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q679064
* Multimedia: Bénéjacq / Q679064
# Bérault (Parisko metroa)

Bérault Parisko metroaren geltokia da, Saint-Mandé eta Vincennes udalerrian kokatuta dagoena, place Bérault eta avenue du Petit-Parc artean hain zuzen.
Geltokia 1934ko martxoaren 24an ireki zen, Parisko metroaren linea inauguratzearekin batera.

## Sarbideak

* 29, Avenue de Paris
* 63, Avenue de Paris
* 64, Avenue de Paris
* 98, Avenue de Paris

## Historia

Geltokia 1934ko martxoaren 24an ireki zen, linea Vincenneseraino zabaltzearekin.
lineak, Bérault geltokiak, automatizazioa amaitu du. lineako estazioek aldaketa sakonak izan dituzte, hala nola ate palialak instalatzea, baldosak aldatzea edo argiztapena modernizatzea. Bérault geltokia RATPk aukeratu zuen eraberritze horretan erabiltzen zen geltoki-prototipoa izateko. Nasak 2008-2009 ikasturtean berritu ziren. 2008ko uztailaren 28an eta 29an jaso zituzten, eta 2009aren hasieran palanka atez hornitu zituzten.

## Konexioak

| | Bérault-Métro | Bérault-Métro |
| RATP | 56 325 | 56 325 |

## Irudiak

* Geltokiko lanak, 2008n
* Ateko lanak, 2009n
* Ateko lanak, 2009n
* Geltokiko sarrera, 2017n

## Erreferentziak

* ↑ «MétroPole - Beraultek bere lehen kanoikada jaso zuen - 2006ko abenduaren 19a» web.archive.org 2007-11-11 (Noiz kontsultatua: 2020-07-04).

## Ikus, gainera

* Parisko metroa
* Parisko metroaren geltokiak
* 1. linea (Parisko metroa)

## Kanpo estekak

* (Frantsesez) RATPko web gunea
* (Frantsesez) Île-de-France Mobilitésko web gunea
* Datuak: Q1019487
* Multimedia: Bérault (Paris Metro) / Q1019487
# Bérchules

Bérchules Granadako udalerria da, Granadako Alpujarra eskualdean dagoena.
2008ko urtarrilaren 1eko erroldaren arabera 836 biztanle zituen.

## Ikus, gainera

* Granadako udalerrien zerrenda

## Kanpo estekak

* (Gaztelaniaz) Udalaren webgune ofiziala.
* Datuak: Q554275
* Multimedia: Bérchules / Q554275
# Bénédicte Delmas

Bénédicte Delmas (Baiona, 1972ko uztailaren 7a - ) lapurtar antzezlea da, batez ere telebistan aritutakoa.

## Filmografia

* Sous le soleil (1996-2008)
* La discordance (2007)
* Hélène et les garçons (2006)
* Alex Santana, négociateur (2003-2006)
* Léa Parker (2005)
* Jeff et Léo, flics et jumeaux (2005)
* Navarro (2004)
* Une fille dans l'azur - Caroline Fabre (2002)
* Largo Winch
* Datuak: Q2929892
# Béost

Béost Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q180282
* Multimedia: Béost / Q180282
# Bérengère Schuh

Bérengère Schuh (Auxerre, 1984ko ekainaren 13a) arkularia da. Frantzia ordezkatu zuen 2004ko Udako Olinpiar Jokoetan, 2008ko Udako Olinpiar Jokoetan eta 2012ko Udako Olinpiar Jokoetan.

## Erreferentziak

* ↑ Bérengère Schuh
* ↑ Berengere SCHUH

## Kanpo estekak

* Datuak: Q1862547
* Multimedia: Bérengère Schuh / Q1862547
# Bunny Wailer

Neville O'Riley Livingston, Bunny Wailer bezala ezaguna (Kingston, 1947ko apirilaren 10a - Saint Andrew, 2021eko martxoaren 2a) jamaikar musikari, abeslari eta bateria-jotzailea izan zen. Reggaeko pertsonaia nagusietako bat izan zen, eta Bob Marley eta Peter Toshekin batera The Wailers taldeko kideetako bat.
Bere haurtzaroan bizi izan zen Nine Mile herrian eta han Bob Marleyren lagun egin zen. 1963an The Wailing Wailers taldea sortu zuen Marley eta Toshekin batera. Soul musikak eta Curtís Mayfield abeslariak eragina izan zuten bere estiloan. 1967an, hirurek esklusibotasun-kontratu bat sinatu zuten JAD Recordsekin. Bunny bira egitera joan zen Ingalaterrara eta Estatu Batuetara, baina 1973an taldea utzi zuen, bidaiekin nekatuta.
Bere bakarkako ibilbiderako, "Bunny" izena aukeratu zuen eta rastafari espiritualtasunean zentratu zen.

## Diskografia
### Albumak

* Blackheart Man (1976) Island/Tuff Gong (2 album extra Blackheart Man-ekin: Dubd'sco vol.1 (1976) Island/Tuff Gong and Blackheart Man (Remastered & Extended) (1976) Island/Tuff Gong)
* Protest (1977) Solomonic
* Struggle (1978) Solomonic
* In I Father's House (1979) Solomonic
* Bunny Wailer Sings the Wailers (1980) Solomonic
* Dubd'sco vol.2 (1981) Solomonic
* Rock 'n' Groove (1981) Solomonic
* Tribute (1981) Solomonic
* Hook Line & Sinker (1982) Solomonic
* Roots Radics Rockers Reggae (1983) Shanachie
* Live! (1983) Solomonic
* Marketplace (1985) Solomonic
* Roots Of Jamaica (1986) Clinton
* Rootsman Skanking (1987) Shanachie
* Rule Dance Hall (1987) Shanachie
* Liberation (1989) Shanachie
* Time Will Tell: A Tribute to Bob Marley (1990) Shanachie
* Gumption (1990) Shanachie
* The Never Ending Wailers (1991) RAS
* Dance Massive (1992) Solomonic
* Just Be Nice (1993) RAS
* Hall of Fame: A Tribute to Bob Marley's 50th Anniversary (1996) RAS
* Communication (2000) Solomonic
* World Peace (2003) Solomonic
* Bunny Wailer's Sound Clash (2006) Charly Records
* Rub A Dub (2007) Solomonic
* Cross Culture (2009) Solomonic
* Combinations Vol.1 (2009) Solomonic
* Reincarnated Souls (2013), VP – 3CD + 2DVD set Solomonic
* Dub Fi Dub (2018) R.O.K./The Original Genesis

### Bildumak

* Crucial! Roots Classics (1994) RAS
* Retrospective (1995) Solomonic/Shanachie
* Dubd'sco Volumes 1 & 2 (1998) RAS
* Bob Marley & The Wailers Vol 2: Bunny Wailer & Johnny Lover (2002) Saludos Amigos (Johnny Loverrekin)
* Winning Combinations: Bunny Wailer & Dennis Brown (2002) Universal Special Products (Dennis Brownekin)
* The Wailers Legacy (2006) Solomonic (Bunny Wailer & The Wailers)
* Tuff Gong/Island Singles 1: Tread Along: 1969–1976 (2016) Dub Store Records/Tuff Gong/Island
* Solomonic Singles 2: Rise and Shine: 1977–1986 (2016) Dub Store Records/Solomonic

### DVDak

* Live (2005) Video Music, Inc.

#### DVD bildumak

* A Reggae Session (1988) Sony BMG, "Roots, Radics, Rockers and Reggae" eta "Rise and Shine"

## Kanpo estekak

* Datuak: Q441203
* Multimedia: Bunny Wailer / Q441203
# Bunnoita

Bunnoita mineral bat da.

## Ezaugarriak

Bunnoita elementu kimiko mineralaren formula kimikoa hau da: ${\ce {Mn2+6AlSi6O18(OH)3}}$. Sistema triklinikoaren arabera sortzen ditu kristalak.

## Erreferentziak

* 1 2 (Ingelesez) «Bunnoite: Mineral information, data and localities.» www.mindat.org (Noiz kontsultatua: 12-05-2019).
# Bunnik

Bunnik (entzun) Herbehereetako Utrecht probintziako herria da. 2010eko urtarrilaren 1eko erroldaren arabera, herriak 14.473 biztanle zituen.

## Klima 2

Datu klimatikoak (Bunnik) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura (ºC) | 1 | 2 | 4 | 8 | 12 | 15 | 17 | 17 | 14 | 10 | 5 | 2 | 8 |
| Pilatutako prezipitazioa (mm) | 60 | 46 | 51 | 46 | 53 | 62 | 76 | 83 | 69 | 74 | 68 | 71 | 760 |
| Iturria: Weatherbase ||||||||||||||

## Ikus, gainera

* Utrecht probintzia

## Erreferentziak

* ↑ Bunnik, Netherlands Travel Weather Averages. Weatherbase (Noiz kontsultatua: 2013-06-29).

## Kanpo estekak

* (Nederlanderaz) Udalaren webgunea.
* Datuak: Q10032
* Multimedia: Bunnik / Q10032
# Bunn (Ipar Carolina)

Bunn Ipar Carolinako herri bat da. Franklin konderrian kokatua dago. 2010ean 344 biztanle zituen, 1,40 kilometro koadrotan banatuta.

## Ikus, gainera

* Franklin konderria

## Kanpo estekak

* Datuak: Q2045175
# Bunnell (Florida)

Bunnell Floridako hiri bat da. Flagler konderrian kokatua dago. 2010ean 2.741 biztanle zituen, 12,1 kilometro koadrotan banatuta.

## Ikus, gainera

* Flagler konderria

## Kanpo estekak

* Datuak: Q1003699
* Multimedia: Bunnell, Florida / Q1003699
# Bunmahon

Bunmahon, Bonmahon ere deitua (irlanderaz Bun Machan) Irlandako hegoaldeko Waterfordeko konderrian dagoen kostaldeko udalerri bat da. Mahon ibaiaren bokalean dago.

## Kanpo estekak

* Datuak: Q4077410
* Multimedia: Bunmahon / Q4077410
# Bunnanadden

Bunnanadden, Bunnanaddan edo Bunninadden (irlanderaz Bun an Fheadáin) Irlandako udalerri bat da, Sligo konderrian dagoena.

## Kanpo estekak

* Datuak: Q4997813